આક્રમકતાથી આટલું સંભળાવ્યા પછી એણે હળવાશથી ઉમેર્યું. વીસ વર્ષથી જમીનના ધંધામાં છું એટલે કાયદા કાનૂનનું ભાન છે. તમને મળ્યા વગર સોદો ક્યારેય ફાઇનલ ના થાય એ ખબર છે. તમારી મુલાકાત માટે જિતુભાસાહેબને વાત કરેલી. આ નંબર તો એમણે જ તમને આપ્યોને? તમારો ને મારો ટાઇમ બગાડવાની ઇચ્છા નથી. જો સોદો કરવામાં રસ હોય તો બોલો. તમે કહો ત્યાં આવવા તૈયાર છું.' સહેજ અટકીને એણે પૂછ્યું. 'અત્યારે ક્યાં છો તમે?'